Final Fantasy VI

Final Fantasy VI () on Squaren (nyk. Square Enix) kehittämä ja julkaisema Final Fantasy-sarjan roolipeli. Peli julkaistiin alun perin vuonna  Super Nintendo Entertainment Systemille.

Peli on kuudes osa Square Enixin omistamassa Final Fantasy -sarjassa ja ensimmäinen muun kuin sarjan luoneen Hironobu Sakaguchin ohjaama osa. Sen tarina rakentuu esper-olentojen avustaman kapinallisliiton yritykseen kumota maailmaa koettelevan imperiumin ylivalta. 

Pohjois-Amerikassa Final Fantasy VI julkaistiin Super Nintendolle nimellä Final Fantasy III, sillä peli oli kolmas mantereella ilmestynyt sarjansa osa. Alkuperäinen järjestysnumero otettiin käyttöön myöhemmissä versioissa, jotka julkaistiin PlayStationille ja Game Boy Advancelle.

Final Fantasy VI on saanut huomiota epälineaarisesta rakenteestaan ja kattavasta hahmovalikoimastaan. Peli on alustansa myydyimpiä nimikkeitä, ja monet arvostelijat antoivat sille kiittävän arvion. Final Fantasy VI:n laajuutta, juonta ja musiikkia on pidetty erityisesti arvossa.

 Pelaaminen 
Aikansa muista roolipeleistä Final Fantasy VI:n on sanottu eroavan siten, että pelaajalle annetaan useita eri vaihtoehtoja edetä pelissä. Pääjuonen lisäksi suoritettavana on lukuisia sivutehtäviä, jotka antavat lisätietoa päähenkilöiden taustasta. Tarinan etenemiseen tarvittavaa informaatiota saadaan hahmojen välisistä dialogeista.

Pelin ylhäältä kuvatut liikkuma-alueet jakautuvat maailmankarttaan, kaupunkeihin ja muihin asutettuihin alueisiin sekä luolastoihin. Maailmankarttaa käytetään yksittäisten paikkojen välisenä reittinä, jolla voidaan liikkua joko jalan tai kahdenlaisella kulkuneuvolla, chocobolla ja ilmalaivalla.  Kaupungeissa on mahdollista kerätä tietoa NPC-hahmoilta, parantaa pelihahmoja majataloissa lepäämällä ja ostaa taisteluissa hyödynnettäviä esineitä.  Luolasto-osuuksissa voidaan taas etsiä harvinaisia esineitä tai jotain tarinan kannalta merkityksellistä kohdetta, jonka löytäminen vie pelin tapahtumia eteenpäin. Pelin tallentaminen on mahdollista maailmankartalla ja tallennuspisteissä. 

Hahmonkehitys perustuu Final Fantasy VI:ssa tasopohjaiseen järjestelmään, jossa hahmot voimistuvat korottaessaan tasoaan taisteluista karttuvilla kokemuspisteillä. Tasojen parantamat ominaisuudet, kuten osumapisteet, vahvuus ja kestävyys, painottuvat eri lailla hahmojen kesken. Tasojen yläraja on 99. Hahmon kehittämisen lisäksi tämän ominaisuuksia voidaan parantaa erilaisilla varusteilla, jotka liitetään valikon kautta. Hyökkäyksiä on mahdollista tehostaa aseilla ja puolustusta taas suojuksilla, jotka jakautuvat kilpiin, päähineisiin ja vartalosuojiin.  Muita varusteita ovat taikoja opettavat magicite-kivet  sekä reliikkeinä tunnetut asusteet, jotka antavat hahmolle jonkin erikoiskyvyn, kuten uuden taistelukomennon tai immuniteetin jotain heikentävää vaivaa vastaan.  Kun hahmo yhdistetään magiciteen, tämä saa taisteluista taikapisteitä, joita tarvitaan loitsujen vakituiseen oppimiseen. Toisin kuin muut pelihahmot, Terra ja Celes omaksuvat muutamia loitsuja pelkästään tasoaan kasvattamalla.

Valikolla on hahmojen varustamisen ohella useita muita tehtäviä. Sen kautta voidaan käyttää esineitä ja taikoja lisäämään hahmojen vähentyneitä osumapisteitä tai parantamaan poikkeava terveydentila.   "Status"-alavalikosta voidaan tarkkailla hahmojen ominaisuuksien numeerisia arvoja sekä seuraavaan tasonnostoon vaadittuja kokemuspisteitä. Muita toimintoja ovat peliasetusten säätäminen ja pelin tallentaminen. 

 Taistelut 
Kuten muissa Super Nintendolle kehitetyssä Final Fantasy -peleissä, Final Fantasy VI:n taisteluissa käytetään Active Time Battle -järjestelmää: kullakin pelihahmolla on oman nopeuden perusteella etenevä mittari, jonka täyttyessä voidaan valita haluttu komento näyttöön ilmestyvästä ikkunasta. Peruskomentoja ovat fyysinen isku, vihollisen hyökkäystä lieventävä puolustus, hahmon siirtäminen etu- tai takariviin, varusteen vaihtaminen sekä omat alavalikkonsa muodostavat esineet ja taiat.  Pelin loitsut on jaettu parantavaan valkoiseen, vahingoittavaan mustaan sekä hahmon statusta muuttavaan harmaaseen magiaan.  Taikavalikon kautta voidaan käyttää myös sen esperin hyökkäystä, joka hahmolle on sillä hetkellä valittu, mutta vain kerran taistelua kohden.  Mainittujen vaihtoehtojen lisäksi valittavana on hahmokohtainen erityiskomento.  Jos hahmon osumapisteet ovat alhaiset, tämä saattaa käyttää tavallista voimakkaampaa hyökkäystä. 

Taisteluja esiintyy maailmankartalla ja luolastoissa. Niihin voi kerralla osallistua enintään neljä hahmoa, ja tietylle pelin henkilölle puhumalla pelaaja voi muodostaa haluamansa ryhmän.  Hahmot voidaan taistelun ajaksi laittaa joko etu- tai takariviin.  Järjestys vaikuttaa heidän hyökkäys- ja puolustuskykyynsä: edessä olevat hahmot tekevät vihollisille enemmän vahinkoa, kun taas taakse asetetut suojautuvat vastustajien hyökkäyksiltä paremmin. Kun ryhmä voittaa taistelun, kertyy tälle kokemus- ja taikapisteiden ohella rahaa.  Pelihahmojen osumapisteiden ehtyessä taistelu hävitään, ja peli on aloitettava viimeisimmästä tallennuspaikasta.

 Juoni 
 Hahmot 

Final Fantasy VI sisältää enemmän pelattavia hahmoja kuin mikään muu Final Fantasy -pääsarjan osista. Yhteensä heitä on neljätoista: Terra Branford, syntymästään lähtien taikuutta taitanut nuori nainen, joka manipuloituna taisteli vuosia Imperiumin puolesta; Locke Cole, vastuuntuntoinen, "aarteenmetsästäjän" tittelistään erittäin tarkka nuorukainen;Merchant: "You're that thief, Locke, aren't you?" Locke: "Hey! Call me a Treasure Hunter, or I'll rip your lungs out!" Square. Final Fantasy VI. SCE Europe. PlayStation.  Edgar Roni Figaro, Figaron valtakunnan kuningas, joka hyvillä suhteillaan Imperiumiin yritää peitellä Returnersille antamaansa tukea;Locke: "On the surface, Edgar pretends to support the Empire. The truth is, he's collaborating with the Returners, an organization opposed to the Empire. I am his contact with that group..." Square. Final Fantasy VI. SCE Europe. PlayStation.  Sabin Rene Figaro, Edgarin lihaksikas pikkuveli, joka lähti nuorena kodistaan karummille seuduille opettelemaan taistelulajeja; Celes Chere, aiemmin Imperiumia palvellut kenraali, joka menneisyytensä takia joutuu usein todistamaan uskollisuuttaan uutta seuruettaan kohtaan; Shadow, palkkasoturina toimeentulonsa ansaitseva ninja, joka suorittaa palveluksia milloin Returnersille, milloin Imperiumille päätyen lopulta ensimmäisen puolelle; Cyan Garamonde, samuraioppien mukaisesti koulutettu Doman kuningaskunnan ritari, joka liittyy Returnersiin kostaakseen Imperiumille perheensä kuoleman; Gau, orpo, koko ikänsä korvessa viettänyt poika; Setzer Gabbiani, jännitystä etsivä rikas uhkapeluri, joka on erikoistunut kortteihin myös aseina; Strago Magus, maagien sodassa taistelleista sotureista polveutuva vanhus; Relm Arrowny, Stragon 10-vuotias ja taiteellisesti lahjakas lapsenlapsi; Mog, ihmisten kieltä puhuva ja tanssiliikkeillä taisteleva moogle;"A moogle who speaks the words of men, and can summon the earth's power through his dance..." Square Enix. Final Fantasy VI Advance. Nintendo. Game Boy Advance.  Umaro, luukaiverruksia ihaileva Mogin jetiystävä; Gogo, muiden ryhmäläisten hyökkäyksiä jäljittelevä salaperäinen muukalainen. Mog, Umaro ja Gogo ovat vapaavalintaisesti hankittavia hahmoja.

Väliaikaisesti ohjattavissa ovat myös Terran sotilaskumppanit Biggs ja Wedge, Returnersin johtaja Banon sekä kenraali Leo Cristophe. Maailman hallintaa havittelevat Returnersin arkkiviholliset ovat Imperiumin keisari Gestahl sekä tämän sosiopaattisesti käyttäytyvä hovimaagiEdgar: "What brings Emperor Gesthal's own court mage, Kefka, to my humble castle?" Square Enix. Final Fantasy VI Advance. Nintendo. Game Boy Advance.  Kefka Palazzo. Muutamaan otteeseen kohdataan paha-aikeinen Ultros-mustekala, joka pyrkimyksenä on yleensä vaikeuttaa päähenkilöiden tehtävää. Final Fantasyn Cid-nimisen hahmon perinnettä pitää yllä magitek-tutkija Cid del Norte Marguez.

Pelin monipuolisena pidetyn hahmosuunnittelun on sanottu syventyneen hahmojen inhimillisiin piirteisiin eikä vain pelillisiin ominaisuuksiin. Hahmojen graafinen suunnittelija Yoshitaka Amano on kaikista suunnittelemistaan hahmoista valinnut suosikikseen Final Fantasy VI:n Terran. Toukokuussa 2008 IGN-verkkosivusto esitteli mielestään 25 parasta Final Fantasy -hahmoa, joiden joukkoon olivat Final Fantasy VI:sta päässeet Ultros, Celes, Setzer ja parhaimpana Kefka, joka sijoittui kuudenneksi. IGN piti Kefkaa myös pelisarjan suurimpana pahantekijänä ja yhtenä ikimuistettavimmista roolipelien antagonisteista. Pelin hahmoista Terra, Celes, Kefka ja Ultros ovat esiintyneet GameFAQsin suosituimpia pelihahmoja mittaavissa "Character Battle" ja "Got Villains?" -kilpailuissa.

 Maailma ja historia 

Aiempiin sarjan osiin verrattuna Final Fantasy VI:n miljöö on siitä poikkeuksellinen, että siihen sisältyy fantasia-ainesten ohella science fictionin piirteitä. Tarinan alussa pelin maailma koostuu kahdesta suuresta mantereesta, joiden yhteisnimitys on tasapainon maailma (). Nimellä Imperiumi tunnettu maailmanvalta pitää hallussaan eteläistä mannerta, jossa sijaitsevat pääkaupunki Vectorin lisäksi espereiden suljettu maa sekä kolme kaupunkia, Maranda, Albrook ja Tzen. Pohjoismannerta kansoittavat Doman ja Figaron kuningaskunnat ja useat muut valtiot. Pelin loppua kohden mantereet jakautuvat saariksi, kun maailman järjestystä ylläpitävää taikuutta väärinkäytetään. Samalla Imperiumi hajoaa ja heikentyneen maailman uusi rakenne saa nimen hävityksen maailma ().

Yli tuhat vuotta ennen pelin alkua kolmen taikuutta hallitsevan jumalan välille syntyi selkkaus, jonka seurauksena osa ihmisistä joutui kosketuksiin magian kanssa. Nämä henkilöt muuttuivat kuolemattomiksi olioiksi, espereiksi, joita jumalat käyttivät sotilainaan taistelussa toisiaan vastaan.Vasemman jumalapatsaan kirjoitus: "The birth of magic... three goddesses were banished here. In time they began quarreling, which led to all-out war. Those unlucky humans who got in the way were transformed to Espers, and used as living war machines." Square. Final Fantasy VI. SCE Europe. PlayStation.  Aluksi esperit ja tavalliset ihmiset kykenivät yhteiseloon, mutta ihmisten anastaessa toisen osapuolen taikuutta omaan käyttöönsä rodut alkoivat taistella keskenään. Tämä tuhoisa ajanjakso nimettiin maagien sodaksi (). Lopulta jumalat alkoivat katua aloittamaansa konfliktia. He muuttivat itsensä iäti nukkuviksi kivipatsaiksi ja vapauttivat esperit sotimisesta. Vastapalvelukseksi nämä turvaisivat magian tasapainon ja jumalien unen, joiden häiritsemisellä olisi kohtalokkaita maailmanlaajuisia seurauksia.Oikean jumalapatsaan kirjoitus: "The goddesses finally realized that they were being laughed at by those who had banished them here. In a rare moment of mutual clarity, they agreed to seal themselves away from the world. With their last ounce of energy they gave the Espers back their own free will, and then transformed themselves... ...into stone. Their only request was that the Espers keep them sealed away from all eternity" Keskimmäisen jumalapatsaan kirjoitus: "The Espers created these statues as a symbol of their vow to let the goddesses sleep in peace. The Espers have sworn to keep the goddesses' power from being abused." Square. Final Fantasy VI. SCE Europe. PlayStation. Strago: "If the 3 statues should ever be moved out of alignment, the resulting imbalance of power would... ...rearrange the face of our planet..." Square. Final Fantasy VI. SCE Europe. PlayStation.  Jotta ihmiset eivät olisi toistamiseen havitelleet espereiden voimia, esperit muuttivat omaan maahansa, joka sinetöitiin sitä ympäröivältä elämänpiiriltä.Ramuh: "No, that was no fairy tale. That was true. We started out as friends. Then along came the War of the Magi... War of the Magi... It took place... long ago. Espers fought humans who were infused with magical powers extracted from Espers... Fearing our magical powers would once again become a target, we fashioned a new realm, and moved there. Humans were seeking to become invincible, and they invaded our realm. In response to this, we erected a doorway and kicked the humans out." Square. Final Fantasy VI. SCE Europe. PlayStation.  Edes maagisoturit eli sodan aikana taikomaan oppineet ihmiset eivät päässeet espereiden maahan, vaan heidän oli asettauduttava pieneen Thamasan kylään muusta maailmasta erillään ja kykyjään salaten. Eristäytymisen syynä oli se, että heitä syytettiin maagien sodan aloittamisesta ja rankaistiin ilman oikeudenkäyntejä.Strago: "After the War of the Magi, the Espers fled to their new world behind the sealed gate. They wished to live peacefully, without fear of being used by humans. They left us here to fend for ourselves... But we were despised by normal people. Everyone felt we had begun that war... They sent people to hunt us down like animals. There weren't even any trials..." Square. Final Fantasy VI. SCE Europe. PlayStation.  Thamasa oli ainoa espereiden maan ulkopuolella oleva paikkakunta, jossa taikuutta yhä oli, ja selviytyäkseen sotaa seuraavista vuosista muut ihmiset turvautuivat teknologiaan.Prologi: "Long ago, the War of the Magi reduced the world to a scorched wasteland, and Magic simply ceased to exist. 1000 years have passed... Iron, gunpowder and steam engines have been rediscovered, and high technology reigns. But there are those who would enslave the world by reviving the dread destructive power known as 'Magic'. Can it be that those in power are on the verge of repeating a senseless and deadly mistake?" Square. Final Fantasy VI. SCE Europe. PlayStation. 

Koneiden tarjoamasta avusta huolimatta Imperiumi otti tavoitteekseen palauttaa taikuus jälleen ihmisten ulottuville jopa sillä uhalla, että maailma joutuisi toistamiseen maagien sodan kaltaisten seuraamusten armoille. Saadakseen tarvitsemaansa magiaa Imperiumi kaappasi useita espereitä, kun näitä näiden maahan johtava portti oli löydetty. Välttääkseen tapahtuman toistumista espereiden johtaja sinetöi sisäänpääsyn voimakentällä.Gestahl: "Aha! We've finally found it! Those ancient writings told us of this world, and described the awesome magical properties of these beasts!" ... Esper-päällikkö: "We've no choice... We must do what we've been avoiding..." Maduin: "You mean... the Magic barrier?" Square. Final Fantasy VI. SCE Europe. PlayStation.  Imperiumille työskentelevä tiedemies Cid del Norte Marguez kehitti magitekiksi kutsutun menetelmän, jolla magiaa voidaan absorboida espereiltä ja siirtää toisten kohteiden käyttöön. Yleensä saatu energia käytetään magitek-haarniskoiksi kutsuttuihin kulkuneuvoihin tai ihmisiin, jotka toimenpiteen jälkeen osaavat käyttää taikuutta. Ensimmäinen magitekille altistettu henkilö oli Kefka Palazzo. Kefkasta kehkeytyi hyvin voimakas taikuudessa, mutta vielä tuolloin prosessissa ilmenneiden virheiden vuoksi hänestä tuli mielenvikainen.NPC: "That guy Kefka? He was Cid’s first experimental Magitek Knight. But the process wasn’t perfected yet. Something in Kefka’s mind snapped that day...!" Square. Final Fantasy VI. SCE Europe. PlayStation.  Myös Imperiumin kenraalina palveleva Celes päätyi magitek-ritariksi.Cid: "Celes... I've known her since she was a baby. I raised her as if she were my own daughter! But she was forced to become a Magitek Knight, and has done some awful things. If I could only talk to her... I'd apologize for the way her life has turned out." Square. Final Fantasy VI. SCE Europe. PlayStation. 

 Tarina 

Imperiumi on lähettänyt kolme magitek-haarniskoilla ratsastavaa sotilasta etsimään Narshen kaupungissa olevaa esperiä. Yrittäessään haastaa löytämäänsä olentoa kaksi partion jäsentä kuolee, mutta heidän eloon jäänyt apurinsa Terra Branford – jota Imperiumi pitää hallinnassaan kehittämällään orjakruunulla – joutuu tajuttomaksi hänen ja esperin välisen selittämättömän vuorovaikutuksen takia. Terran herätessä hänen kruununsa on riisuttu, mutta hän ei kykene muistamaan mitään menneisyydestään.NPC: "Easy! This is a Slave Crown. The others had complete control over you while you were wearing it." Terra: "I can't remember a thing..." Square. Final Fantasy VI. SCE Europe. PlayStation.  Avukseen hän saa aarteenmetsästäjä Locke Colen, Figaron valtiota hallitsevan kuningas Edgarin ja tämän veljen Sabinin. He saattavat Terran Imperiumin vastaisen Returners-vastarintaliikkeen salattuun tukikohtaan, jossa Returnersin johtaja Banon pyytää Terraa liittymään heihin. Suostuttuaan Terra matkustaa Banonin sekä Figaron veljesten kanssa takaisin Narsheen ottamaan selvää sen mystisestä esperistä.Banon: "Have you made a decision? Will you become our last ray of hope? You will? Really!!!" ... Edgar: "We'll escape down the Lete River, and make our way to Narshe. I want to see that Esper for myself..." Square. Final Fantasy VI. SCE Europe. PlayStation.  Locken on taas määrä saapua Narsheen Imperiumin alistaman Etelä-Figaron kautta hidastaakseen Narshea kohti pyrkivän suurvallan etenemistä.NPC: "Emergency! Sir Banon... S... South Figaro..." Banon: "What's going on? What happened?" NPC: "E... Empire... took Figaro... Coming... this way... unnnh..." Banon: "They've found us... We haven't a moment to lose!" Edgar: "Locke!" Locke: "I know... 'Someone' has to sneak into South Figaro and slow the Empire down, right?" Square. Final Fantasy VI. SCE Europe. PlayStation.  Taisteltuaan Lete-virralla hyökännyttä Ultros-mustekalaa vastaan Sabin erkanee muista ryhmäläisistä ja joutuu erillisen joenhaaran kuljettamaksi. Tässä vaiheessa juoni jakaantuu kolmeen eri skenarioon, joiden suorittamisjärjestys on pelaajan valittavissa.


Terran, Edgarin ja Banonin kävellessä Narsheen Sabin lyöttäytyy yhteen ritari Cyan Garamonden kanssa, joka menetti kuninkaansa ja perheensä Kefka Palazzon myrkytettyä Doman valtakunnan vedet.Kefka: "Now that Leo's gone, I'll turn this water into a flowing river of poison!" ... King Doma: "Go... run to your family... hack... gasp... ......" Cyan: "Highness!!" ... Cyan: "Elayne! Elayne, wake up! This... this... can't be happening! ! Owain! NOT YOU TOO! Son... you can't BOTH leave me! D... Dear me... I... Impossible! Idiotic!!! We can't forgive this! The Empire must pay!" Square. Final Fantasy VI. SCE Europe. PlayStation.  Nuoren Gaun opastamana miehet saavuttavat Narshen. Etelä-Figaroon saapunut Locke puolestaan vapauttaa maanalaisiin tyrmiin vangitun kenraali Celes Cheren, joka tuomittiin teloitettavaksi epäuskoollisuudesta Imperiumia kohtaan.Vartija: "So, the mighty Celes has fallen!" Celes: "How can you serve those cowards..." ... Locke: "I'm with the Returners. Name's Locke." Celes: "Returners!!! I used to be General Celes... Now I'm just a common traitor..." Square. Final Fantasy VI. SCE Europe. PlayStation.  Locke ja Cele pakenevat yhdessä Narsheen, jossa yhteen kokoontunut ja jäsenmääräänsä kasvattanut Returners torjuu Imperiumin uusintayrityksen kaapata Narshen jäätynyt esper. Terran lähestyessä olentoa molempien välille muodostuu jälleen merkillinen reaktio, joka muuttaa Terran hehkuvaksi esperiä muistuttavaksi hahmoksi.Sabin: "Terra 'n the Esper..." Edgar: "There's... some kinda reaction!" ... Locke: "... Where's Terra!?" Celes: "She changed into a... something, and... took off. She looked like... She looked like... an Esper..." Square. Final Fantasy VI. SCE Europe. PlayStation.  Uudesta ulkomuodostaan säikähtäneenä Terra pakenee paikalta lentäen ja päätyy Zozon pahamaineiseen kaupunkiin. Terrasta huolehtivan Ramuh-esperin mukaan Terra voi palautua entiselleen vain jonkin tietyn esperin avulla. Returners matkustaa Setzer Gabbianin Black Jack -ilmalaivalla Imperiumin pääkaupunki Vectoriin siinä toivossa, että yksi Imperiumin vangitsemista espereistä voisi olla Terralle avuksi.Ramuh: "Then free those of my kind imprisoned in Gestahl's Magitek Research Facility. One of them can surely help her." Square. Final Fantasy VI. SCE Europe. PlayStation. 

Vectorissa ryhmä soluttautuu magitek-tutkimuslaitokseen ja vapauttaa sinne teljetyt esperit. Jotta espereistä olisi enemmän hyötyä Returnersille, ne hylkäävät elollisen olomuotonsa ja kiteytyvät magicite-kristalleiksi, taikuutta sisältäviksi jalokiviksi.Esper: "You want to help me... But... I haven't long to live. Just as Ifrit did before me, I'll give to you my power..." Kohtauksen jälkeinen viesti: "Received Magicite!" Square. Final Fantasy VI. SCE Europe. PlayStation.  Kefkan saapuessa laboratorioon Locke tovereineen epäilee Celeksen johdattaneen heidät harhaan luovuttaakseen heidät Imperiumille.Kefka: "General Celes!! The game's over. Bring me those Magicite shards!" Locke: "Celes! You... decieved me!?" Square. Final Fantasy VI. SCE Europe. PlayStation.  Osoittaakseen lojaaliuttaan Celes telesiirtää Returnersin jäsenet turvaan.Celes: "Locke... Let me protect you for once... Maybe now... Now you'll believe me..." Kefka: "Celes! W... What are you doing? Stop it!!!" Square. Final Fantasy VI. SCE Europe. PlayStation.  Myös espereistä vastuussa oleva Cid auttaa heitä pakenemaan käsitettyään espereiden kokemat menetykset.Cid: "The life-energy of those Espers... You've helped me come to a decision. I'm going to talk to the Emperor and have this stupid war stopped!" ... Cid: "No! It's Kefka! GO!!" Square. Final Fantasy VI. SCE Europe. PlayStation.  Ryhmän palatessa Terran luo yksi magicite-kivistä osoittautuu hänen isäkseen Maduiniksi.Locke: "Magicite!!" Terra: "Father...? Terra: "I remember it all... I was raised in the Esper's world." Square. Final Fantasy VI. SCE Europe. PlayStation.  Terra muistaa varttuneensa espereiden maassa isänään esper ja äitinään Madonna-niminen ihminen, joilta Imperiumi hänet kaappasi.Maduin: "Madonna!!" Gestahl: "A... human girl? Wh... Who is she?" Madonna: "Please... take care... of my baby..." Gestahl: "YOUR girl!? Eh!? Hmmm... then she's half human and half... How absolutely fascinating! Mwa, ha, ha... She will help us realize our dream faster than we ever imagined!" Madonna: "N... noooo!!!" Gestahl: "Quiet, my dear!! We will own this world! Ha, ha, ha..." Square. Final Fantasy VI. SCE Europe. PlayStation.  Taustastaan tietoisena hän alkaa hallita voimiaan paremmin.Terra: "I'm the product of an Esper and a human... That's where I got my powers... Now I understand... I finally feel I can begin to control this power of mine..." Square. Final Fantasy VI. SCE Europe. PlayStation. 

Returners päättää järjestää hyökkäyksen Imperiumia vastaan syöstäkseen sen vallasta lopullisesti. Vastapuolen selvän ylivoiman vuoksi he hakevat tukea espereiltä.Arvis: "I see... Your plan would combine Narshe's money with Figaro's machinery to storm the Empire... not enough manpower, though..." Banon: "We have to open the sealed gate... Terra!?" Terra: "To the Esper World...?" Arvis: "We'll never beat the Empire without them." Banon: "When the gate has been opened, the Espers can attack from the east. We'll storm in at the same time, from the north. No way around it. We MUST get the Espers to understand. We have to establish a bond of trust between humans and Espers. Only one person can do this... Terra..." Terra: "Half human, half Esper... My existence is proof that such a bond CAN exist... I'll do it. I'm the only one who can!" Square. Final Fantasy VI. SCE Europe. PlayStation.  Kuullessaan suljetulla portillaan Terralta, etteivät vuosia sitten siepatut esperit ole enää magiciteksi muututtuaan elossa, esperit raivostuvat ja aiheuttavat massiivista tuhoa ihmisten maailmassa.Cid: "The Espers came to save their friends. When they learned the others had perished, they went berserk, and trashed the town... Never will I forget their shrieks of rage..." Square. Final Fantasy VI. SCE Europe. PlayStation.  Ryhmä suuntaa Vectoriin, jossa keisari Gestahl vakuuttaa menettäneensä halunsa sotia ja ehdottaa aselepoa. Hän pahoittelee Imperiumin moraalittomuutta ja eritoten vankilaan teljetyn Kefkan hirmutekoja.Gestahl: "I truly apologize about the poisoning of Doma. No-one dreamed Kefka would use poison. I'm so terribly sorry! Kefka's being severely punished, and we're cleaning up the poison." Square. Final Fantasy VI. SCE Europe. PlayStation.  Hän pyytää heitä lisäksi auttamaan Imperiumia solmimaan rauhan espereiden välille.Gestahl: "I've ordered this war to be over! Now I must ask for a favour... After they devastated my Empire, the Espers headed northward, towards Crescent Island. They must be found...! We must tell them we're no longer their enemy. After all that I have put them through, it is up to me to set things right. That is why... I need to borrow Terra's power. Only Terra can bridge the gap between Esper and human. We must make for Crescent Island aboard the freighter from Albrook. Will you accompany me?" Square. Final Fantasy VI. SCE Europe. PlayStation.  Toiveeseen myönnyttyään Terra ja Locke purjehtivat espereiden asuttamalle Crescentin saarelle. Mukaansa he saavat kenraali Leon, Celeksen ja Imperiumin työllistämän Shadow-ninjan.Leo: "There you are. Another of the Empire's generals, and a person I hired in town wil be travelling with us. Let me introduce... General Celes... and Shadow." Square. Final Fantasy VI. SCE Europe. PlayStation.  Seuruetta täydentävät Crescentille perustetussa Thamasan kylässä asuvat iäkäs maagi Strago sekä tämän energinen lapsenlapsi Relm.Terra: "Look, if you're up to it, we could use your help." Strago: "So, you're after the Espers, eh...? Well, I owe you for saving Relm. I'll help you find your Espers." Relm: "Me too!" Square. Final Fantasy VI. SCE Europe. PlayStation.  Löydettyään vuorille asettuneet esperit ryhmä saattaa nämä Thamasaan, jossa kenraali Leo sekä espereiden johtaja Yura sovittavat osapuolten väliset ristiriidat.Yura: "This probably isnt the time or place to ask for your forgiveness, but..." Leo: "Speak no further. It is we who owe you an apology. We hungered for your power... How close we came to re-enacting the War of the Magi!!!" Yura: "We must put this all behind us." Locke: "I believe our job is finally over! I, for one, could use some peace and quiet..." Square. Final Fantasy VI. SCE Europe. PlayStation.  Samalla Kefka kuitenkin ilmaantuu paikalle ja loihtii keisarin nimissä jokaisen läsnä olevan esperin magicite-kiveksi. Hän myös surmaa teosta tulistuneen Leon. Monet suljetussa maassaan vielä olevat esperet lentävät Thamasaan haastamaan Kefkaa, joka tosin saa heistä vain lisää magiciteja.Kefka: "Now, little Espers... Let's see whatcha got! Eh!? You wanna take me on? Fine. Here I am... Imagine! Thinking you could defeat ME!! This is rich! Mwa, ha, ha! Now, my little Magicite pretties... come, and help me build the magical empire of "Kefka"!" Square. Final Fantasy VI. SCE Europe. PlayStation. 

Kefka ja Returnersin pettänyt Gestahl käyttävät hyväkseen espereiden auennutta porttia ja siirtyvät sen kautta maailman yllä leijuvalle mantereelle, minne kolmen jumalan – kaiken taikuuden lähteen – patsaat vuosisatoja sitten kätkettiin. Heidän aikeenaan on päästä osallisiksi jumalien mahtavista voimista.Gestahl: "Oh, those silly Espers! To think they opened the gate themselves! The Statues should be just ahead. If we can just get our hands on them, we'll have everything we ever dreamed of!" Square. Final Fantasy VI. SCE Europe. PlayStation.  Setzerin ilma-aluksella Returners tavoittaa vihollistensa olinpaikan. He eivät silti pysty estämään Kefkaa käskemästä jumalien patsaita antamaan hänelle maagista voimaansa. Epäillen tämän johtavan maailman tuhoon Gestahl suuttuu ja yrittää tuloksetta vahingoittaa Kefkaa voimakkailla loitsuilla.Kefka: "I command you! Give me your power! Arrrgh! Curses! Listen to me, or you'll regret it! Give me... POWER!" Gestahl: "Kefka, stop it! Revive those statues, and you'll destroy the very world we're trying to possess!" ... Gestahl: "Very well. It is only fitting that you go to sleep laughing! Fire 3!!! Flare!!!! N... noooo!! Why isn't my magic working!?" Square. Final Fantasy VI. SCE Europe. PlayStation.  Kefkan määräyksestä jumalat tappavat Gestahlin, ja taikuuden harmonia alkaa järkkyä. Leijuvan mantereen sortuessa ryhmä kiirehtii alukselleen, joka sekasorron vuoksi tuhoutuu ja erottaa matkustajansa toisistaan. Kefkan magian käytöllä on kaoottinen seuraus koko maailmalle: mannermaat hajoavat lukuisiksi saariksi ja maanpäällinen elämä alkaa kuihtua.

Autiolle saarelle ajautunut Celes herää vuoden kestäneestä koomasta seuranaan ainoastaan kasvattajansa Cid. Muiden Returnersin jäsenien olinpaikasta tai siitä, onko maailmassa ylipäätään muita selvinneitä, ei ole tietoakaan.Celes: "I... feel like I've been sleeping forever..." Cid: "For one year, actually... I thought you were out for good." ... Celes: "Where are my friends? Where's Locke...?" Cid: "I don't know. I only know we're here... Maybe we're the only people left alive..." Square. Final Fantasy VI. SCE Europe. PlayStation.  Celes päättää aloittaa ystäviensä etsinnän, ja poistuttuaan saarelta lautan avulla hän tapaa Setzerin, joka saa käyttöönsä kadonneelle ystävälleen kuuluneen Falcon-ilmalaivan.Setzer: "Thanks... I needed that. Now, let's go visit Daryl's Tomb. ...... We're gonna get us another one... Airship, that is...!" ... Celes: "This person... she was your friend? Setzer: "Yeah. She was a piece of work. Nothing scared her..." Square. Final Fantasy VI. SCE Europe. PlayStation.  Uuden aluksen myötä pelaajalle aukenee useita vapaavalintaisia tehtäviä, joissa voidaan etsiä kaikki alkuperäiseen saattueeseen kuuluneet henkilöt sekä uusia ryhmäläisiä. Päättääkseen maailmalle aiheutetun kaaoksen toisensa löytäneet Returnersin jäsenet matkustavat Kefkan asuttamalle tornille. He tuhoavat kolmen jumalan patsaat, mikä ei kuitenkaan aiheuta taikuuden häviämistä: patsaiden sijasta Kefka on nyt kaiken olemassa olevan magian lähde.Taistelun jälkeinen viesti: "Defeat the Statues, and magical power will not disappear... Kefka drained the Statues' power, the source of Magic...?" Square. Final Fantasy VI. SCE Europe. PlayStation.  Ryhmäläisten kohdatessa Kefkan tämä uhkaa tuhota heidät ja koko maailman. Returners käy viimeisen kamppailun jumalallisen ulkomuodon ottanutta Kefkaa vastaan, joka huomattavista voimistaan huolimatta kärsii tappion. Magian kaikotessa maailmasta ryhmä pakenee romahtamaisillaan olevasta tornista samalla, kun Terra alkaa esper-perimänsä takia menettää voimiaan.Celes: "Terra! What's wrong? The Magicite... Magic is disappearing from this world..." Edgar: "The Espers... They no longer exist..." Celes: "You mean Terra, too?" Terra: "Come with me. I can lead you out with my last ounce of strength." Square. Final Fantasy VI. SCE Europe. PlayStation.  Hän kuitenkin kuulee isältään Maduinilta, että hän voi elää vielä ihmispuoliskonsa ansiosta.Maduin: "Terra... we must part now. We Espers will disappear from this world... forever. But if the human part of you is very strongly attached to something or someone... You will probably be able to remain in this world as a human being..." Square. Final Fantasy VI. SCE Europe. PlayStation.  Ennen pitkää kaikki maagiset kohteet häviävät. Returnersin jäsenet tarkkailevat pelastamansa maailman näkymiä Falconin kannelta.

 Kehitys 
 Suunnittelu 
Final Fantasy VI oli ensimmäinen Final Fantasy -peli, jota ei ohjannut sarjan luojana tunnettu Hironobu Sakaguchi. Tuottajana toimineen ja pelikonseptin luoneen Sakaguchin korvasivat espereiden taikatoiminnon kehittänyt Hiroyuki Itō ja pelin käsikirjoittanut Yoshinori Kitase. Juonen laadintaan osallistui myös Soraya Saga, joka loi taustatarinan kahdelle hahmolle, Edgar ja Sabin Figarolle.

Hahmojen ja pelitunnuksen kuvituksesta vastasi kaikkien aiempien osien tavoin Yoshitaka Amano. Peli oli Amanon viimeinen 1990-luvun Final Fantasy -projekti, jossa hän toimi päähahmosuunnittelijana. Paikan täytti myöhemmin Tetsuya Nomura, jonka rooli Final Fantasy VI:ssa oli suunnitella joitakin hahmoja. Nomura kuului myös pelin grafiikkaohjaajiin, joita hänen lisäkseen olivat Tetsuya Takahashi, Hideo Minaba ja Kasuko Shibuya. Useamman käytettävissä olevan värin ansiosta 24 pikselin pituisista hahmo-spriteista saatiin peliä edeltäviin Final Fantasy -osiin verrattuna yksityiskohtaisempia. Hahmoille luotiin myös aiempaa enemmän liikettä, ilmeitä ja tunteita kuvaavia animaatioita. SNES-peleille ominaista Mode 7 -tekstuurigrafiikkaa hyödyntämällä muutoin kaksiulotteisen pelin taustasta saatiin täysin pyöritettävä chocobon ja ilmalaivan ohjaamisen yhteydessä.

 Käännöstyö 

Ennen Final Fantasy VI:a Pohjois-Amerikassa oli ilmestynyt kaksi Final Fantasyn pääsarjaan kuuluvaa osaa, ensimmäinen Final Fantasy sekä Final Fantasy IV. Jotta pelin amerikkalainen julkaisu ei olisi ollut ristiriidassa Final Fantasy II:ksi nimetyn neljännen osan kanssa, julkaistiin se vastaavasti nimellä Final Fantasy III. Final Fantasy VI:n käänsi japanista englanniksi tuolloin Squarella työskentelevä Ted Woolsey, jonka muita käännöstöitä ovat Chrono Trigger ja Secret of Mana. Työstettävänään Woolseylla oli noin 1 300 sivua tekstiä, jotka hän käänsi 30 päivässä omatoimisesti. Final Fantasy VI:n amerikkalainen versio erosi japanilaisesta lähinnä Woolseyn käännöksen ja Nintendo of American senaikaisen sensuurin takia. Yhtiö ei muun muassa suvainnut uskonnollisia termejä, ja siksi loitsu Holy () vaihdettiin muotoon Pearl (). Pelistä poistettiin myös seksuaalisia viittauksia ja päihteisiin liittyvät pubit nimettiin kahviloiksi.

Pelihahmojen nimenvaihdoksiin liittyvät syyt vaihtelivat. Esimerkiksi Stragus sai nimen Strago kuuden merkin rajan vuoksi. Terran nimeen Woolsey päätyi sen takia, että tämän alkuperäinen nimi Tina oli angloamerikkalaiseksi hyvin yleinen. Myös useat peliä ennakkoon kokeilleista inhosivat nimeä Tina. Nimiä saatettiin vaihtaa tekijänoikeudellisistakin syistä, kuten siitä, että jollakin hahmolla oli sama nimi kuin jonkin tunnetun elokuvan päähenkilöllä. Woolseyn mōguri-olennoille keksimä englanninkielinen nimitys oli moogle. Vaikka nimeä ei käytetty Final Fantasy VII:n eikä Final Fantasy VIII:n käännöksissä, vakiintui se pelisarjan myöhempiin osiin.

 Musiikki 

Final Fantasy VI:n musiikki on usein laskettu Final Fantasy -sarjan ja säveltäjä Nobuo Uematsun parhaimmistoon. Uematsu on itse luonnehtinut pelin sävelmiä Final Fantasy IV:n ja Final Fantasy V:n onnistuneeksi yhdistelmäksi. Kuten aikaisemmissakin Final Fantasy -peleissä, Final Fantasy VI:ssa ovat läsnä alkuvalikossa soiva preludi ja voitetun taistelun päätteeksi kuultava fanfaari. Muilta osin pelin musiikki painottuu taisteluihin sekä hahmoille ja paikkakunnille omistettuihin teemoihin. Hironobu Sakaguchin pyynnöstä Uematsu laati kaikille 14 pelihahmoille omat tunnuskappaleensa. Uematsu ei itse pitänyt tarpeellisena niin monen hahmoteeman säveltämistä, koska kaikki päähenkilöt eivät ole keskenään yhtä merkittäviä. Tunnussävelistä useimmin käytetty on "Terra’s Theme", joka soi pelin alkuteksteissä ja maailmankartalla. Terraa käsittelevissä kohtauksissa kappaleen tosin korvaa sitä muistuttava "Awakening".

"Aria di Mezzo Carattere" on pelin keskivaiheille sijoittuvaa oopperakohtausta säestävä aaria. Laulun esittävälle Celekselle annettiin syntetisoitu ääni, joka sanojen sijaan toisti vain kappaleen melodiaa. Varsinaista lauluääntä on esiintynyt "Aria di Mezzo Caratteren" toisinnoissa, kuten pelin PlayStation-käännöksessä olevan animaation taustamusiikissa ja Svetla Krastevan italiankielisin sanoin laulamassa versiossa, joka on kuultavissa Final Fantasy VI Grand Finale -levyltä. Final Fantasy VI:n kappaleisiin lukeutuu myös Final Fantasy -sarjan pisin taistelukappale, "Dancing Mad", joka kestää lähes 18 minuuttia. "Dancing Mad" säestää pelin lopussa käytävää neljää perättäistä taistelua. Final Fantasy VI:n pisintä sävellystä edustaa kuitenkin yli 21-minuuttinen "Balance Is Restored", joka soi viimeistä yhteenottoa seuraavien kohtausten aikana.

 Levyt 

Final Fantasy VI:n soundtrack Final Fantasy VI Original Sound Version julkaistiin viikkoa ennen pelin ilmestymistä. Albumiin sisältyy 3 CD-levyä ja pelin kaikki 61 kappaletta, joiden äänenlaatu säilytettiin Super Nintendon SPC700-äänipiirin mukaisena. Pohjois-Amerikassa kokoelma oli saatavilla nimellä Final Fantasy III: Kefka’s Domain, joka eroaa Original Sound Versionista erilaisella kansikuvituksella ja kappalenimillä. Muita vuoden 1994 aikana ilmestyneitä albumeita ovat pianolle sovitettua Final Fantasy VI -musiikkia sisältävä Final Fantasy VI Piano Collections sekä Final Fantasy VI Grand Finale, johon on nauhoitettu 11 Milanon sinfoniaorkesterin tulkitsemaa kappaletta. Pelin musiikista julkaistiin myös kaksi EP-levyä, joita ovat kaksiosainen Final Fantasy VI Stars sekä uudelleen muokatusta ja ennen julkaisemattomasta musiikista koostuva Final Fantasy VI Special Tracks.

5. lokakuuta 1999 julkaistuihin pohjoisamerikkalaisiin Final Fantasy Anthology -peleihin lisättiin Music From FFV and FFVI Video Games-levy, jonka musiikki on Original Sound Versionin tavoin otettu muuntelemattomana suoraan pelistä. Kappaleita albumissa on yhteensä 22; näistä 12 on Final Fantasy VI:sta.

 Alustakäännökset 
 PlayStation 
Super Nintendon lisäksi Final Fantasy VI on virallisesti sovitettu kahdelle konsolille. Molemmat käännökset ovat TOSEn laatimia, ja niistä ensimmäinen ilmestyi Sony PlayStationille vuonna 1999. Japanissa peliä markkinoitiin kyseiselle alustalle sekä yksittäisenä pelinä että osana Final Fantasy Collectionia, joka Final Fantasy VI:n ohella sisälsi Final Fantasy IV:n ja Final Fantasy V:n. Vastaavanlainen kokoelma – joka ei tosin sisältänyt neljättä osaa – julkaistiin samana vuonna Pohjois-Amerikassa nimellä Final Fantasy Anthology. Euroopassa peli sai ensijulkaisunsa maaliskuussa 2002, kun PlayStation-versio toimitettiin PAL-alueille.

Grafiikka ja audio säilytettiin PlayStationilla pelin alkuperäisessä laadussa, mutta käännöksessä on myös uudistuksia. Pelin avaukseen ja loppuun sijoitettiin videot, joissa esitetään tarinan keskeisimpiä kohtauksia tietokoneanimoituina. Pelaamisen helpottamiseksi taas kehitettiin Memo File -toiminto, jonka avulla pelitilanne voidaan tallentaa tilapäisesti pelihahmon sijainnista riippumatta. Memo-tallennus säilyy PlayStationin keskusmuistissa aina konsolin sammuttamiseen asti. Pelattavuutta pyrittiin myös parantamaan SNES-pelissä ilmenevien ohjelmointivirheiden poistamisella. Muut lisäominaisuudet koostuvat läpipeluun myötä aukenevista bonuksista, joiden kautta pelaaja voi seurata erilaisia gallerioita ja hahmojensa kehitystä. 

 Game Boy Advance 
Final Fantasy VI:n toinen sovitus julkaistiin Game Boy Advancelle, ja se kantaa nimeä Final Fantasy VI Advance. Pelissä on sekä SNES- että PlayStation-esikuvista poikkeavia muutoksia. Advancen amerikkalaisessa ja eurooppalaisessa julkaisussa käsikirjoitusta sekä loitsujen nimiä muokattiin vastaamaan enemmän japanilaisversiota. Samoin kuin muissa GBA:lle käännetyissä Final Fantasy -osissa, versio sisältää parannellun grafiikan ja pelin musiikkia toistavan soittimen. Uusia ympäristöjä ovat puolestaan Dragon's Den -luolasto ja Soul Shrine, jossa pelin aikana kohdatut viholliset voidaan haastaa tauottomien taisteluiden muodossa. Pelissä voidaan lisäksi käyttää neljää uutta esperiä ja kolmea uutta taikaa.

 Mobiiliversiot ja PC 
Peli julkaistiin vuonna 2014 Android- ja iOS-järjestelmille. Älypuhelimille räätälöidyn ohjauksen lisäksi mobiiliversio sisälsi visuaalisia muutoksia sekä hahmoihin että ympäristöihin. Mobiiliversioon perustuva PC-versio julkaistiin Steam-palvelussa joulukuussa 2015.

 Vastaanotto 

Japanissa Final Fantasy VI:a myytiin Super Nintendolle yli 2,5 miljoonaa kappaletta, ja sen maailmanlaajuinen toimitusmäärä SNES- ja PlayStation-konsoleille on noin 3,5 miljoonaa. Pelin kriitikoilta saamat arviot ovat olleet pääosin kiittäviä. Ilmestymisvuotenaan 1994 se sai Famitsū-lehden neljältä arvostelijalta arvosanat 9, 8, 10 ja 10. Yhteispisteet olivat siten 37 40:stä. Musiikkia, grafiikkaa ja juonirakennetta kehunut GamePro sanoi pelin vetoavan kaikentyyppisiin roolipelien harrastajiin. Pelin äänenlaadun, ohjauksen ja hauskuuden lehti arvioi  täyden viiden pisteen arvoiseksi. GamePlayers piti peliä parhaana kaikista siihenastisista roolipeleistä ja antoi sille lähes täydellisen arvosanan. Electronic Gaming Monthlyn mielestä Final Fantasy VI oli syvällisyytensä ja realistisuutensa ansiosta hyvin harvinainen lajityyppinsä edustaja. Lehti valitsi Final Fantasy VI:n kuukauden peliksi, ja jokainen pelin arvostelleesta neljästä toimittajasta antoi sille arvion 9/10. 200. numerossaan Electronic Gaming Monthly julkaisi näkemyksensä 200 oman aikansa parhaasta videopelistä, joista Final Fantasy VI oli sijalla 36.

Nintendo Power nimesi Final Fantasy VI:n "kaikkien aikojen suurimmaksi roolipeliksi" ja kehui pelin laajuutta sekä aiempia osia parempaa grafiikkaa ja äänenlaatua. Lehti kuitenkin moitti liian pitkiä juonikohtauksia eikä myöskään pitänyt pelin tarinaa täysin sopivana amerikkalaisyleisölle. 100. numerossaan Nintendo Power valitsi Final Fantasy VI:n Nintendon konsolille julkaistuista peleistä kahdeksanneksi parhaaksi. Hyvää sijoitusta perusteltiin sillä, että peli sisälsi kaikki elementit, mitä pelaaja saattoi toivoa. Lehden 200. numerossa peli taas pääsi 40 korkeimmalle sijoittuneen Nintendo-nimekkeen joukkoon. 

Vuosia julkaisunsa jälkeen peli sai myönteiset arvostelut myös eri pelisivustoilta. RPGamerin toimittajat kunnioittivat Final Fantasy VI:n syvällistä tarinaa, jonka sanottiin käsittelevän yllättävän paljon arkielämän ongelmia. Pelin tunnelmallista musiikkia he pitivät yhtenä Nobuo Uematsun mestarillisimmista sävellyksistä. Valituksen aiheita olivat englanninkielinen käännös ja vähäinen uudelleenpeluuarvo. Tuloksen 9.9/10 antanut Gaming Target arvosti Final Fantasy VI:n sujuvaa taistelujärjestelmää, eeppistä musiikkia ja grafiikkaa, joka vakuutti etenkin tausta- ja hirviösuunnittelulla. Alkuperäisen version todettiin myös olevan PlayStation-käännöstä parempi raikkaammalla äänellään ja nopeammilla latausajoillaan. Allgame kutsui klassikoksi luokittelemansa Final Fantasy VI:n juonta rikkaaksi ja kehui pelin hahmovalikoimaa, audiovisuaalista esitystä sekä edellisistä osista hyvin päivitettyä taistelujärjestelmää. 

Final Fantasy VI on useasti valittu yhdeksi kaikkien aikojen parhaista peleistä 2000-luvulla pidetyissä äänestyksissä. Pelihahmojen monipuolisuutta sekä espereihin perustuvaa taikajärjestelmää kehunut IGN:n toimittajat valitsivat pelin viimeisimmässä selvityksessään yhdeksänneksi parhaaksi peliksi. Vuosien 2003 ja 2005 äänestyksissä sivusto oli sijoittanut sen 43:nneksi ja 56:nneksi. Final Fantasy VI ylsi kymmenen parhaan joukkoon myös IGN:n lukijoiden ja GameFAQsin käyttäjien listoilla. Famitsūn lukijoilleen teettämässä äänestyksessä se saavutti 25. sijan.

Game Rankingsin ja Metacriticin tilastoissa pelin uudelleenjulkaisujen, Final Fantasy Anthologyn ja Final Fantasy VI Advancen, arvostelut ovat olleet keskimäärin hyvää tasoa. Anthology tosin sai nuhteita pitkistä lataustauoista sekä päivitysten puutteesta. Game Boy Advancelle julkaistu Final Fantasy VI Advance taas kärsi musiikin heikonpuoleisesta laadusta, jonka tähden Nobuo Uematsun sävellykset eivät arvostelijoiden mukaan päässeet oikeuksiinsa. Muutoin Advancea kehuttiin siinä missä alkuperäistäkin Final Fantasy VI:a, ja IGN:n 25 kaikkien aikojen parhaan Game Boy Advance -pelin listauksessa se valittiin kahdeksanneksi.

 Lähteet 

 Aiheesta muualla 
 Square Enixin virallinen Final Fantasy VI -sivusto 
 Square Enixin virallinen Final Fantasy VI Advance -sivusto 
 Nintendon virallinen Final Fantasy VI Advance -sivusto  



Luokka:Vuoden 1994 videopelit
Luokka:Final Fantasy -pelit
Luokka:Final Fantasy VI
Luokka:Super Nintendo Entertainment System -pelit
Luokka:Dystopiavideopelit
Luokka:Post-apocalypse-pelit
Luokka:Steampunk-pelit
Luokka:Windows-pelit
Luokka:PlayStation-pelit
Luokka:Game Boy Advance -pelit